CELEX: 62021CN0133
Language: el
Date: 2021-03-03 00:00:00
Title: Υπόθεση C-133/21: Αίτηση για την έκδοση προδικαστικής αποφάσεως, την οποία υπέβαλε το Εφετείο Αθηνών (Ελλάδα) την 3η Μαρτίου 2021 — VP, CX, RG, TR, κ.λπ. κατά Ελληνικού Δημοσίου

31.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/14
            
         
      Αίτηση για την έκδοση προδικαστικής αποφάσεως, την οποία υπέβαλε το Εφετείο Αθηνών (Ελλάδα) την 3η Μαρτίου 2021 — VP, CX, RG, TR, κ.λπ.
      κατά Ελληνικού Δημοσίου
      (Υπόθεση C-133/21)
      (2021/C 206/18)
      Γλώσσα διαδικασίας: η ελληνική
      
         Αιτούν δικαστήριο
      
      Εφετείο Αθηνών
      
         Διάδικοι στην υπόθεση της κύριας δίκης
      
      
         Εκκαλούντες: VP, CX, RG, TR, κ.λπ.
      
         Εφεσίβλητο: Ελληνικό Δημόσιο
      
         Προδικαστικό ερώτημα
      
      «Είναι σύμφωνη με την ρήτρα 4 της Οδηγίας 1999/70/ΕΚ (1) ρύθμιση της εθνικής νομοθεσίας, όπως η επίδικη, η οποία επιβάλλει την διακριτική μισθολογική μεταχείριση σε βάρος εργαζομένων με ορισμένου χρόνου συμβάσεις, κατά την έννοια της ρήτρας 1 της Οδηγίας 1999/70/ΕΚ, σε σχέση με τον συγκρίσιμο εργαζόμενο αορίστου χρόνου, με μοναδικό κριτήριο διαφοροποιήσεως ότι η σύμβασή τους χαρακτηρίζεται από τον εργοδότη ή τον νόμο ως σύμβαση έργου ορισμένου χρόνου;
      Ιδίως, είναι σύμφωνη με την ρήτρα 4 της Οδηγίας 1999/70/ΕΚ ρύθμιση της εθνικής νομοθεσίας, σύμφωνα με την οποία δικαιολογείται η διακριτική μισθολογική μεταχείριση εργαζομένων επειδή παρείχαν την εργασία τους με ορισμένου χρόνου συμβάσεις, εν γνώσει ότι καλύπτουν πάγιες και διαρκείς ανάγκες του εργοδότη;»
      
         (1)  Οδηγία 1999/70/ΕΚ του Συμβουλίου της 28ης Ιουνίου 1999 σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP.